**OBRAZLOŽENJE VI. IZMJENA I DOPUNA PRORAČUNA**

**GRADA NOVSKE ZA 2024. GODINU**

**PRAVNI OSNOV**

Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

Petim izmjenama i dopunama iskazano je smanjenje proračuna za 45,15% ili 20.842.681,00 eura. Ukupno planirani prihodi i primici s planiranim viškom/manjkom prihoda ovim izmjenama iznose 25.050.292,00 eura.

*Prihodi poslovanja* s planom od 32.972.418,00 eura iskazani su sa smanjenjem za 16.281.503,00 eura tako da plan iznosi 16.690.915,00 eura.

Obično krajem godine stavke rashoda u posebnom dijelu proračuna svodimo na realizaciju. Neke stavke je nužno u potpunosti ukinuti jer su planirane proračunom za iduću godinu, a kako bismo postigli ravnotežu plana prihoda i rashoda smanjujemo plan onih prihoda za koje evidentno da se neće u potpunosti realizirati te je tako iskazano smanjenje prihode od poreza za 3.700.00,00 eura. Na stavci prihoda pomoći iz inozemstva i od subjekata unutar općeg proračuna iskazano je smanjenje od 11.270.964,00 eura radi usklađenja plana prihoda s realizacijom. Jedan dio tih prihoda već je planiran proračunom za iduću godinu npr. 3,4 mil eura za izgradnju Centra za starije osobe u Novskoj, 1,1 mil eura za izgradnju novog dječjeg vrtića.

*Prihodi od imovine* iskazani su sa smanjenjem za 526.000,00 eura, a odnosi se na smanjenje prihoda na ime naknade za rudnu rentu.

*Prihodi od upravnih i administrativnih pristojbi, pristojbi po posebnim propisima i naknada* smanjeni su za 907.681,00 eura i najvećim dijelom odnosi se na smanjenje prihoda komunalne naknade za 100,000,00 eura, doprinosa za šume 510.000,00 eura i komunalnog doprinosa 200.000,00 eura radi usklađenja plana i realizacije.

*Prihodi od prodaje proizvoda i robe te pruženih usluga i prihodi od donacija* povećani su za 123.142,00 eura. Povećanje je iskazano na ime donacija u iznosu od 135.482,00 eura za projekt sanacije klizišta, donacija Hrvatskih voda, uz smanjenje prihoda proračunskih korisnika u iznosu 12.340,00 eura.

*Prihodi od prodaje nefinancijske imovine* iskazani su s povećanje od 5.120,00 eura te plan iznosi 5.390.258,00 eura. Prihodi su povećani na stavci proračunskog korisnika (JVP) na ime prodaje proizvedene nefinancijske imovine.

*Rashodi poslovanja* s planom od 12.957.267,00 eura iskazani su sa smanjenjem od 677.847,00 eura te plan iznosi 12.279.420,00 eura. Zbog usklađenja plana i realizacije i potreba do kraja godine, dodatno je osigurano 37.671,00 eura na stavci rashoda za zaposlene. Materijalni rashodi smanjeni su za 221.362,00 eura, smanjenje je iskazano npr. na režijskim troškovima za 50.000,00 eura, 25.000,00 eura rashoda za električnu energiju za javnu rasvjetu, 20.000,00 eura na intelektualnim uslugama, 60.000,00 eura uređenje okoliša doma u Brestači itd.

*Financijski rashodi* iskazani su s povećanjem od 15.600,00 eura radi osiguranja dostatnih sredstava za podmirenje rashoda za interkalarne kamate po postojećim kreditima, bankarske usluge i rashoda zateznih kamata.

*Subvencije* su iskazane sa smanjenjem od 21.986,00 eura te plan iznosi 1.670.103,00 eura. Najvećim dijelom plan ovih rashoda smanjen je radi usklađenja s realizacijom i to u projektu sufinanciranje poduzetnika početnika i sufinanciranje poduzetnika početnika u gaming inudstriji.

*Rashodi pomoći* dane u inozemstvo i unutar općeg proračuna iskazani su sa smanjenjem za 131.067,00 eura. Smanjeni su rashodi za aglomeraciju za 182.238,00 eura uz istovremeno otvaranje nove stavke u aglomeraciji Rajić-Borovac u iznosu od 80.630,00 eura radi usklađenja potreba s obrađenim ZNS-ovima.

*Naknade građanima kućanstvima* na temelju osiguranja i druge naknade iskazane su sa smanjenjem u iznosu od 61.900,00 eura. Smanjenja su iskazana u socijalnom programu za 40.600,00 eura, sufinanciranje obrazovanja za 10.000,00 eura, Kolica za novljanskog klinca 22.300,00 eura.

*Ostali rashodi* iskazani su sa smanjenjem od 294.803,00 eura te plan iznosi 1.683.759 eura. Rashodi za aglomeraciju Rajić-Borovac smanjeni su za 64.500,00 eura na ime sredstva kapitalnih donacija Vodovodu Novska d.o.o., jednako tako i 202.000,00 eura namijenjenih Vodovodu Novska d.o.o. za investicije u Poduzetničkoj zoni Novska.

*Rashodi za nabavu nefinancijske imovine* iskazani su sa smanjenjem za 20.169.834,00 eura tako da plan iznosi 12.400.820,00 eura. Najvećim dijelom smanjenje rashoda odnosi se na smanjenje rashoda za dodatna ulaganja na nefinancijskoj imovini za projekte koji su planirani planom proračuna za 2025. godinu, dakle projekti koji su u tijeku za koje očekujemo odljev sredstava u idućoj godini kao npr. rashode u programu Poduzetnička zona Novska sa smanjenjem od 847.375,00 eura (detalji su opisani u posebnom dijelu proračuna), izgradnja oproštajnog trga, parkirališta i ceste u projektu Mrtvačnica u Voćarici 609.687,00 eura, nogostup Brestača-N. Subocka 4.960,00 eura, izgradnja dječjeg vrtića 4.318.006,00 eura, izgradnja Centra cjeloživotnog obrazovanja 3.704.504,00 eura, energetska obnova zgrada u vlasništvu Grada 933.000,00 eura, dogradnja i opremanje Centra za starije osobe Novska 158.493,00 eura.

**OBRAZLOŽENJE RASHODA I IZDATAKA 6. IZMJENA I DOPUNA PRORAČUNA GRADA NOVSKE ZA 2024. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **5.008.905,00 eura**, a istima će se financirati ukupno 17 (sedamnaest) programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **4.485,00 ili 0,09% od plana.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2024. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Proračun** | **6. izmjene i dopune proračuna** | **Povećanje/**  **smanjenje** |
| 1. | 1001 | Opće usluge javne uprave | 944.232,00 | 921.378,00 | -22.854,00 |
| 2. | 1002 | Zdravstvo | 44.000,00 | 34.000,00 | -10.000,00 |
| 3. | 1003 | Razvoj civilnog društva | 290.100,00 | 303.264,00 | 13.164,00 |
| 4. | 1004 | Javne potrebe u kulturi | 37.700,00 | 33.200,00 | -4.500 |
| 5. | 1005 | Sufinanciranje obrazovanja | 295.000,00 | 285.000,00 | -10.000,00 |
| 6. | 1006 | Provedba mjera obiteljske populacijske politike | 142.900,00 | 117.000,00 | -25.900,00 |
| 7. | 1007 | Socijalna skrb | 199.160,00 | 158.560,00 | -40.600,00 |
| 8. | 1008 | Razvoj sporta i rekreacije | 327.200,00 | 329.550,00 | 2.350,00 |
| 9. | 1009 | Manifestacije | 30.000,00 | 69.000,00 | 39.000,00 |
| 10. | 1010 | Sjećanja na Domovinski rat | 23.000,00 | 21.200,00 | -1.800,00 |
| 11. | 1012 | Program za djecu i mlade | 14.870,00 | 57.155,00 | 42.285,00 |
| 12. | 1037 | Smart revolution Novska | 33.015,00 | 33.015,00 | 0,00 |
| 13. | 1015 | Programi u kulturi Pučkog otvorenog učilišta | 331.813,00 | 317.813,00 | -14.000,00 |
| 14. | 1016 | Programi obrazovanja | 248.587,00 | 253.587,00 | 5.000,00 |
| 15. | 1017 | Programi knjižnične djelatnosti | 286.187,00 | 296.548,00 | 10.361,00 |
| 16. | 1018 | Predškolski odgoj | 1.737.321,00 | 1.764.371,00 | 27.050,00 |
| 17. | 1019 | Programi i aktivnosti mjesne samouprave | 17.137,00 | 12.066,00 | -5.071,00 |
|  | **17 programa** | **Ukupno** | **5.004.420,00** | **5.008.905,00** | **4.485,00** |

* 1. **Program 1001** **OPĆE USLUGE JAVNE UPRAVE**

U programu 1001 **OPĆE USLUGE JAVNE UPRAVE** mijenja se ili dodaje:

* + 1. **Aktivnost 1001 A100001 Administracija i upravljanje**

U aktivnosti 1001 A100001 *Administracija i upravljanje* umanjuju se sredstva za financiranje aktivnosti za iznos od 3.554,00 eura na iznos od 705.925,00 eura. Sredstva se umanjuju na pozicijama materijalnih rashoda poslovanja i to: edukacije zaposlenika za siguran rad i drugih povezanih troškova, doprinosa za zapošljavanje osoba s invaliditetom, zdravstvenog pregleda zaposlenika, službene radne odjeće i obuće, zaštitarske službe u gradskoj vijećnici, knjige, umjetnička djela i druge vrijednosti, nabava i ugradnja aktivne mrežne informatičke opreme u Gradskoj vijećnici (sredstva za tu namjenu osigurana su idućoj proračunskoj godini). Istovremeno, dodatno se osiguravaju sredstva na pozicijama: rashoda za plaće i ostalih rashoda za zaposlenike, službena putovanja, reprezentacije, troškova sudskih i upravnih postupaka i odvjetničkih usluga, RTV pretplate, putovanja, ostalih nespomenutih rashoda poslovanja, literature i časopisa, uredskog materijala – tonera, materijala za čišćenje i održavanje i zateznih kamata, sve prema procjeni potreba do kraja tekuće godine.

* + 1. **Aktivnost 1001 A100003 Savjet mladih**

U Aktivnosti 1001 A100003 *Savjet mladih* ukidaju se sredstva za financiranje Savjeta mladih Grada Novske jer gradski Savjet mladih u ovoj godini nije trošio sredstva za svoje aktivnosti. U skladu s izmijenjenim Zakonom o savjetima mladih donesena je nova Odluka o osnivanju Savjeta mladih Grada Novske kojom je predviđeno drugačije osnivanje Savjeta mladih Grada Novske. Naime, mandat članova Savjeta mladih Grada Novske poklapat će se ubuduće s mandatom Gradskog vijeća. Predviđeno je da Gradsko vijeće, na 1. sjednici nakon konstituiranja donese Odluku o izborima Savjeta mladih Grada Novske, a nakon njihovog izbora, mandat će im trajati do donošenja Odluke Vlade Republike Hrvatske o raspuštanju Gradskog vijeća. Kako našem Savjetu mladih Grada Novske mandat ističe u mjesecu siječnju 2025. godine, u periodu od isteka tekućeg mandata pa do Konstituirajuće sjednice novog Savjeta, Savjet mladih Grada Novske neće djelovati.

* + 1. **Aktivnost 1001 A100006 Promocija Grada u sredstvima javnog informiranja**

U aktivnosti 1001 A100006 *Promocija Grada u sredstvima javnog informiranja* umanjuju se sredstva za iznos od 19.600,00 eura, na iznos od 137.985,00 eura. Sredstva se umanjuju na poziciji objava članaka u putnom časopisu Croatia Airlinesa, jer je od planiranih četiri članka u putnom časopisu objavljen jedan članak na temu razvoja gaming industrije u Novskoj.

* 1. **Program 1002 ZDRAVSTVO**

U programu 1002 **ZDRAVSTVO** mijenja se:

* + 1. **Tekući projekt 1002 T100001 Povećani zdravstveni standard**

U tekućem projektu T100001 *Povećani zdravstveni standard* ukidaju se sredstva za poticanje rada pedijatra u iznosu od 10.000,00 eura, jer se na raspisani javni natječaj Doma zdravlja SMŽ za zapošljavanje pedijatra u pedijatrijskoj ambulanti Novska nitko nije javio te se i dalje sufinanciraju plaće i naknade zamjenskih liječnika koji rade u pedijatrijskoj ambulanti. Na razini tekućeg projekta, sredstva se umanjuju na iznos od 34.000,00 eura.

* 1. **Program 1003 RAZVOJ CIVILNOG DRUŠTVA**

U Programu 1003 **RAZVOJ CIVILNOG DRUŠTVA** mijenja se:

* + 1. **Tekući projekt 1003 100005 Sufinanciranje programa udruga**

U tekućem projektu 1003 100005 *Sufinanciranje programa udruga* povećavaju se sredstva za financiranje tekućeg projekta za iznos od 13.164,00 eura te sada iznose 45.964,00 eura. Sredstva se povećavaju na poziciji zakupa poslovnih prostora udruga koje koriste bez naknade u ukupnom iznosu od 17.164,00 eura. Istovremeno, sredstva se umanjuju na poziciji financiranja režijskih troškova udruga na stvarno dodijeljen iznos za tu namjenu u iznosu od 4.000,00 eura.

* 1. **Program 1004 JAVNE POTREBE U KULTURI**

U programu 1004 **JAVNE POTREBE U KULTURI** mijenja se:

* + 1. **Tekući projekt 1004 T100001 Sufinanciranje programa i projekata u kulturi**

U tekućem projektu 1004 T100001 *Sufinanciranje programa i projekata u kulturi* umanjuju se sredstva za iznos od 4.500,00 eura na iznos od 33.200,00 eura. Sredstva se umanjuju na poziciji IV. kampanje arheoloških radova izvedenih na lokaciji „Gradina“, Subocki Grad jer je ukupan trošak za sve provedene aktivnosti iznosio 5.500,00 eura od ukupno planiranih sredstava od 10.000,00 eura za tu namjenu.

* 1. **Program 1005 SUFINANCIRANJE OBRAZOVANJA**

U Programu 1005 **SUFINANCIRANJE OBRAZOVANJA** mijenja se:

* + 1. **Aktivnost 1005 A100001 Studentske stipendije**

U aktivnosti 1005 T100001 *Studentske stipendije* umanjuju se sredstva za financiranje aktivnosti za iznos od 4.000,00 eura, na iznos od 86.000,00 eura, u skladu s potrebama do kraja tekuće godine.

* + 1. **Aktivnost 1005 A100002 Učeničke stipendije**

U aktivnosti 1005 T100002 *Učeničke stipendije* umanjuju se sredstva za financiranje aktivnosti za iznos od 6.000,00 eura, na iznos od 63.000,00 eura, u skladu s potrebama do kraja tekuće godine.

* 1. **Program 1006 PROVEDBA MJERA OBITELJSKE I POPULACIJSKE POLITIKE**

U Programu 1006 **PROVEDBA MJERA OBITELJSKE I POPULACIJSKE POLITIKE** mijenja se:

* + 1. **Aktivnost 1006 A100001 Kolica za novljanskog klinca**

U aktivnosti A100006 *Kolica za novljanskog klinca* umanjuju se sredstva za financiranje aktivnosti za iznos od 22.300,00 eura na iznos od 93.000,00 eura, u skladu s potrebama do kraja tekuće godine.

* 1. **Program 1007 SOCIJALNA SKRB**

U Programu 1007 **SOCIJALNA SKRB** mijenja se :

* + 1. **Aktivnost 1007 A100001 Pomoć građanima i kućanstvima**

U aktivnosti 1007 A100001 *Pomoć građanima i kućanstvima* umanjuju se sredstva za financiranje aktivnosti za iznos od 15.600,00 eura na iznos od 18.700,00 eura. Sredstva se umanjuju na pozicijama: pomoć za troškove stanovanja (14.300,00 eura), ostale pomoći (500,00 eura), pomoć za podmirenje pogrebnih troškova (800,00 eura), u skladu s potrebama do kraja tekuće godine. Izvršenje ove aktivnosti relativno je nisko, a razlog tome je što jedinice lokalne samouprave korisnicima pomoći za troškove stanovanja podmiruju samo troškove vode, a iz državnog proračuna, putem vaučera, korisnicima se podmiruju troškovi el. energije i plina.

* + 1. **Aktivnost A100003 Dodatak na mirovinu**

U aktivnosti 1007 A100003  *Dodatak na mirovinu*  umanjuju se sredstva za financiranje aktivnosti za iznos od 15.000,00 eura na iznos od 20.000,00 eura, u skladu s potrebama do kraja tekuće godine.

* + 1. **Tekući projekt 1007 T100001** **Pomoć obiteljima djece i osoba s invaliditetom u iznosu od 10.000,00 eura**

U tekućem projektu *1007 T100001 Pomoć obiteljima djece i osoba s invaliditetom* ukidaju se sredstva za prijevoz na ljetovanje u Omiš obiteljima djece i osoba s invaliditetom u iznosu od 10.000,00 eura. Besplatni smještaj obiteljima je i ove godine pružio vlasnik apartmana i putničke agencije, gospodin Ivica Dedić iz Omiša, a projekt je provela Udruga Sunce Novska sredstvima ostvarenim od Grada Novske te Općina Lipovljani i Jasenovac. Grad Novska je za ovu namjenu osigurao sredstva udruzi na Javnom pozivu za financiranje projekata i programa udruga iz programa *Razvoj civilnog društva.*

* 1. **Program 1008 RAZVOJ SPORTA I REKREACIJE**

U programu 1008 **RAZVOJ SPORTA I REKREACIJE** mijenja se:

**1.8.1. Aktivnost 1008 A100001 Financiranje sportskih klubova**

U Aktivnost 1008 A100001 Financiranje sportskih klubova povećavaju se sredstva za financiranje aktivnosti za iznos od 1.300,00 eura na iznos od 223.400,00 eura, radi osiguranja dodatnih sredstava sportskim klubovima koji su povodom Dana Grada Novske organizirali sportske aktivnosti i događaje. Sredstva su dodijeljena klubovima izravno, bez javnog natječaja, u skladu s Uredbom, najviše do iznosa od 664,00 eura.

**1.8.2. Aktivnost 1008 A100002 Sufinanciranje rada Zajednice sportskih udruga Grada Novske**

U Aktivnost 1008 A100002 *Sufinanciranje rada Zajednice sportskih udruga Grada Novske*  povećavaju se sredstva za financiranje rada Zajednice sportskih udruga Grada Novske za iznos od 1.500,00 eura na iznos od 87.020,00 eura radi povećanja plaća zaposlenika.

* 1. **Program 1009 T100001 MANIFESTACIJE**

U Programu 1009 T100001 **MANIFESTACIJE** mijenja se:

1.9.1. Tekući projekt 1009 T100001 Dan Grada i druge gradske manifestacije

U tekućem projektu 1009 T100001 *Dan Grada i druge gradske manifestacije* povećavaju se sredstva za financiranje Dana Grada i drugih gradskih manifestacija za iznos od 39.000,00 eura na iznos od 69.000,00 eura. Sredstva za financiranje manifestacije Dan Grada e povećavaju za iznos od 1.000,00 eura, a otvara se nova pozicija za manifestaciju – Božić i Nova godina u iznosu od 35.000,00 eura.

* 1. **Program 1010 SJEĆANJA NA DOMOVINSKI RAT**

U programu 1010 **SJEĆANJA NA DOMOVINSKI RAT** mijenja se:

1.10.1. Tekući projekt 1010 T100001 Obilježavanje prigodnih datuma

U tekućem projektu 1010 T100001  *Obilježavanje prigodnih datuma* umanjuju se sredstva za financiranje tekućeg projekta za iznos od 1.800,00 eura na iznos od 21.200,00 eura. Sredstva se umanjuju na poziciji Dana hrvatskih branitelja za iznos od 3.000,00 eura, uz istovremeno povećanje sredstava na poziciji „Bljesak“ u iznosu od 1.200,00 eura, na razinu stvarno utrošenih sredstava.

* 1. **Program 1012 Program ZA DJECU I MLADE**

U programu 1012 **PROGRAM ZA DJECU I MLADE** mijenja se ili dopunjuje:

1.11.1. Tekući projekt 1012 T100001 Grad Novska prijatelj djece

U tekućem projektu 1012 T100001 *Grad Novska prijatelj djece* povećavaju se sredstva za financiranje tekućeg projekta za iznos od 42.285,00 eura na iznos od 44.155,00 eura. Radi se o sredstvima za financiranje projekta za provedbu edukativnih, kulturnih i sportskih aktivnosti djece predškolske dobi i djece od I.-IV. razreda osnovne škole, projekta koji je financiran sredstvima Ministarstva demografije i useljeništva koja su pribavljena prijavom projekta na raspisani javni poziv ministarstva. Sredstva neće biti utrošena u ovoj godini, ali bilo je potrebno unijeti ga u izmjene i dopune proračuna Grada Novske za 2024. godinu, kako bi se mogli pokretati postupci jednostavne nabave u tekućoj godini.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U Programu 1015 **PROGRAM U KULTURI PUČKOG OTVORENOG UČILIŠTA** mijenja se ili dodaje:

* + 1. **Aktivnost 1015 A100001 Administracija i upravljanje**

U tekućem projektu 1015 A100001 *Administracija i upravljanje* sredstva ostaju na istoj razini, ali se za iznos od 1.000,00 eura povećavaju sredstva doprinosa na plaće, uz istovremeno umanjuje sredstva za taj iznos na poziciji plaće (bruto).

* + 1. **Kapitalni projekt 1015 K10002 Nabava opreme za kino dvoranu**

U kapitalnom projektu 1015 K100002 *Nabava opreme za kino dvoranu* umanjuju se sredstva iz općih prihoda za financiranje kapitalnog projekta za iznos od 14.000,00 eura na iznos od 44.759,00 eura jer su sredstva za tu namjenu pribavljena kroz projekt iz sredstava pomoći.

* 1. **Program 1016 PROGRAMI OBRAZOVANJA**

U Programu 1016 **PROGRAMI OBRAZOVANJA** mijenja se:

* + 1. **Aktivnost 1016 A100001 Administracija i upravljanje**

U aktivnosti 1016 A100001 *Administracija i upravljanje* povećavaju se sredstva za financiranje aktivnosti za iznos od 5.000,00 eura na iznos od 233.212,00 eura radi planiranja dodatnog iznosa za podmirenje materijalnih rashoda i to na pozicijama rashoda za materijal i energiju te ostalih nespomenutih usluga.

* 1. **Program 1017 PROGRAMI KNJIŽNIČNE DJELATNOSTI**

U Programu 1017 **PROGRAMI KNJIŽNIČNE DJELATNOSTI** mijenja se:

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* povećavaju se sredstva za financiranje aktivnosti za iznos od 9.860,00 eura na iznos od 291.442,00 eura. Sredstva se povećavaju na pozicijama ostalih rashoda za zaposlene radi osiguranja sredstava za isplatu jubilarne nagrade zaposlenici za navršenih 20 godina rada u iznosu od 1.000,00 eura, plaća za redovan rad radi povećanja plaća za 8 zaposlenika u iznosu od 7.000,00 eura, rashoda za usluge radi osiguranja sredstava za ugradnju centrale za vatrodojavu u iznosu od 1.000,00 eura, osiguravaju se sredstva za kupnju licenci za nabavu e-knjige u iznosu od 1.414,00 eura, te se osiguravaju dodatna sredstva za izdavanje slikovnice u iznosu od 600,00 eura za povećanje naklade na 1000 primjeraka. Također, iz sredstava donacije osiguravaju se sredstva za poklone knjiga u iznosu od 160,00 eura. Istovremeno, umanjuju se sredstva za rashoda za materijal i energiju u iznosu od 2.500,00 eura, za nabava opreme u iznosu od 1.414,00 eura, za nabavu knjiga, umjetničkih djela i ostalih izložbenih vrijednosti u iznosu od 414,00 eura.

* + 1. **Tekući projekt 1017 T100001 Dječja igraonica**

U tekućem projektu 1017 T100001 *Dječja igraonica* povećavaju se sredstva za iznos od 500,00 eura na iznos od 1.105,00 eura, radi provođenja dodatnih aktivnosti u dječjoj igraonici.

* + 1. **Tekući projekt 1017 T100002 Književni susreti**

U tekućem projektu 1017 T100002 Književni susreti povećavaju se sredstva za 1,00 euro, na iznos od 1.501,00 eura, a Sredstva pomoći rebalansiraju se u skladu s potrebama unutar projekta „I bebe vole knjižnicu“, kako bi se nabavila oprema za bebe.

* 1. **Program 1018 PREDŠKOLSKI ODGOJ**

U programu 1018 **PREDŠKOLSKI ODGOJ** mijenja se:

**1.15.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* povećavaju se sredstva za financiranje aktivnosti za iznos od 29.494,00 eura, na iznos od 1.719,427,00 eura.

Sredstva po pozicijama se umanjuju ili povećavaju, u skladu s procijenjenim potrebama do kraja godine.

Iz **općih prihoda i primitaka** smanjuje se iznos na poziciji Doprinosi na plaće za 7.000,00 eura te sada ukupno iznosi 156.000,00 eura te su smanjeni doprinosi na plaće jer ima dovoljno sredstava za pokriće troškova doprinosa do kraja tekuće godine. Povećava se iznos na poziciji Plaće za redovan rad za 8.000,00 eura te sada iznose 993.000,00 eura zbog broja zaposlenih te nadolazećeg godišnjeg obračuna poreza te eventualnih dodatnih troškova vezanih za obračun poreza. Također, povećava se iznos na poziciji Ostali rashodi za zaposlene za 25.000,00 eura te sada iznosi 95.000,00 eura, zbog darova za djecu i božićnica sukladno broju zaposlenih i broju djece. Pozicija Zdravstvene usluge – zdravstveni pregledi zaposlenika DV smanjuje se za 2.000,00 eura jer su tijekom godine obavljeni redovni sistematski pregledi zaposlenika te neće biti daljnjih potreba.

Iz **vlastitih izvora** smanjuje se pozicija Izvanredni prijevoz djece za 210,00 eura jer do kraja godine više neće biti potrebe za dodatnim sredstvima. Povećava se pozicija Stručno usavršavanje zaposlenika za 1.000,00 eura jer se do kraja godine očekuje dodatna edukacija za nekoliko djelatnika. Povećava se pozicija Ostali nespomenuti rashodi za 605,00 eura zbog eventualnih dodatnih troškova do kraja godine. Na poziciji Pristojbe i naknade umanjuju se u skladu s realizacijom pozicije. Smanjena je i pozicija Usluge pošte, telefona i prijevoza za 400,00 eura jer na poziciji ima dovoljno sredstava do kraja tekuće godine. Računalne usluge povećane su za 3.000,00 eura jer se očekuju dodatni troškovi do kraja godine vezano za redovno održavanje računala te standardno održavanje programa. Troškovi reprezentacije smanjeni su za 540,00 eura jer se do kraja godine ne očekuju dodatni troškovi reprezentacije. Pozicija Članarine je također usklađena sa izvršenjem jer su tijekom godine podmirene sve članarine koje se plaćaju tijekom tekuće godine. Smanjena je pozicija Komunalne usluge za 2.000,00 eura jer na poziciji ima dovoljno sredstava za očekivane troškove do kraja tekuće godine. Intelektualne usluge povećane su za 1.310,00 eura jer se tijekom godine zbog neočekivanih troškova potrebna dodatna sredstva za redovito održavanje Internet stranice. Povećana je pozicija Najam opreme za 200,00 eura za troškove najma printera. Zdravstvene usluge su također smanjene za 1.500,00 eura jer se do kraja godine ne očekuju izdaci u prvotno planiranom iznosu. Smanjena je pozicija Uredski materijal i ostali materijalni rashodi za 1.791,00 eura jer postoji dovoljno sredstava za pokriće svih troškova uredskog materijala te materijalnih rashoda do kraja godine. Službena radna i zaštitna odjeća i obuća povećana je za 3.000,00 eura zbog narudžbe nove službene odjeće i obuće . Usluge tekućeg i investicijskog održavanja povećane su za 4.000,00 eura zbog potencijalnih troškova koji bi mogli biti do kraja godine. Sitan inventar iz vlastitih sredstava smanjen je za 700,00 eura jer do kraja godine neće biti dodatne nabave sitnog inventara. Rashodi za energiju su umanjeni za 2.000,00 eura što je dovoljno za pokriće troškove do kraja tekuće godine. Pozicija Rashodi za zaposlene – Jasenovac smanjeni su za 3.000,00 eura te sada iznose 6.000,00 eura jer se očekivao raniji početak rada PO Jasenovac pa je u prvotnom planu bilo planirano više sredstava. Ostali financijski rashodi su također smanjeni za 1.000,00 jer postoji dovoljno sredstava za pokriće financijskih rashoda na toj poziciji do kraja tekuće godine.

Iz **izvora pomoći – funkcionalno spajanje** povećavaju se rashodi za 6.050,00 eura te sada iznose 35.495,00 eura, a pozicije koje se povećavaju su sljedeće:

* Ostali rashodi za zaposlene – PO Jasenovac za 1.000,00 eura te sada iznose 2.500,00 eura,
* Naknada troškova zaposlenima – PO Jasenovac za 3.400,00 eura te sada iznose 4.600,00 eura,
* Uredski materijal i ostali materijalni rashodi – PO Jasenovac za 150,00 eura te sada iznose 500,00 eura,
* Usluge tekućeg i investicijskog održavanja 1.500,00 eura te sada iznose 2.500,00 eura,

**1.15.2. Tekući projekt 1018 T100002 Opremanje vrtića**

U tekućem projektu *1018 T100002 Opremanje vrtića* umanjuju se sredstva vlastitih prihoda za iznos od 2.444,00 eura na poziciji nabave postrojenja i opreme.

* 1. **Program 1019 PROGRAMI I AKTIVNOSTI MJESNE SAMOUPRAVE**

U programu 1019 **PROGRAMI I AKTIVNOSTI MJESNE SAMOUPRAVE** mijenja se:

* + 1. **Aktivnost 1019 A100001 Administracija i upravljanje**

U aktivnosti 1019 A100001 Administracija i upravljanje umanjuju se sredstva za financiranje aktivnosti za iznos od 5.071,00 eura na iznos od 12.066,00 eura.

**2. Razdjel 002 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Šestim izmjenama i dopunama Proračuna Grada Novske za 2024. godinu rashodi i izdaci programa *Upravljanje sustavom javnih financija* povećani su za 39.350,00 eura ili za 5,78 % te sada iznose 719.888,00 eura.

**2.1.1. Aktivnost 1020 A100001 Administracija i upravljanje**

Navedena je aktivnost povećana za 21.750,00 eura ili za 8,22 % te iznosi 286.360,00 eura. Povećanje je iskaza na materijalnim rashodima za 24.000,00 eura (stručno usavršavanje zaposlenika, službena putovanja, naknada u državni proračun – 1% od naplate prihoda od poreza na dohodak, članarine….), financijski rashodi za 2.200,00 eura (bankarske usluge) te smanjenje rashoda za zaposlene za 4.450,00 eura radi usklađenja plana i realizacije.

**2.1.2. Aktivnost 1020 A100002 Otplata kredita**

Izdaci za otplatu kredita povećani su za 17.600,00 eura te iznose 433.528,00 eura. Povećani su financijski rashodi na ime interkalarne kamate za kredite koji su trenutno u fazi korištenja i to za 12.600,00 eura te izdaci za financijsku imovinu i otplatu zajmova za 5.000,00 eura na ime izdataka za otplatu beskamatnog zajma po osnivi namirenja nedostajućih srestava za povrate po godišnjim prijavama za 2024. godinu.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Šestim izmjenama i dopunama Proračuna Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša smanjuju se u iznosu od 20.875.184,00 eura (-55,57% u odnosu na planirano) i sada iznose 16.692.121,00 eura. Sredstva se realiziraju kroz 13 različitih programa koji su obuhvaćeni Financijskim planom rashoda Upravnog odjela, a koje provodi 12 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

VI Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s VI izmjenama i dopunama proračuna za 2024.** | **Iznos povećanja ili smanjenja**  **%** |
| 1 | 1021 | Upravljanje i razvoj komunalne infrastrukture | 424.350,00 | **414.915,00** | -2,22 |
| 2 | 1022 | Upravljanje imovinom | 2.102.804,00 | **1.920.304,00** | -8,68 |
| 3 | 1023 | Projektiranje i građenje objekata u vlasništvu Grada | 24.401.988,00 | **8.127.624,00** | -66,69 |
| 4 | 1024 | Održavanje objekata i uređaja komunalne infrastrukture | 1.361.000,00 | **1.531.000,00** | 12,49 |
| 5 | 1025 | Projektiranje i građenje objekata i uređaja komunalne infrastrukture | 7.113.176,00 | **2.872.616,00** | -59,62 |
| 6 | 1026 | Zaštita okoliša | 171.873,00 | **132.081,00** | -23,15 |
| 7 | 1027 | Zaštita, očuvanje i unapređenje zdravlja | 52.265,00 | **54.313,00** | 3,92 |
| 8 | 1028 | Prostorno uređenje i unapređenje stanovanja | 133.689,00 | **89.600,00** | -32,98 |
| 9 | 1029 | Organiziranje i provođenje zaštite i spašavanja | 646.120,00 | **320.708,00** | -50,36 |
| 10 | 1037 | Smart Revolution Novska | 51.003,00 | 51.003,00 | 0,00 |
| 11 | 1038 | Smart and Safe City Novska | 84.717,00 | 84.717,00 | 0,00 |
| 12 | 1039 | Stambeno zbrinjavanje mladih | 20.000,00 | 20.000,00 | 0,00 |
|  |  | **Ukupno:** | **36.562.985,00** | **15.618.881,00** | **-57,28** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ovog projekta smanjuju se za 14.835,00 eura, te sada iznose 401.915,00 eura.

Smanjenje je rezultat povećanja i smanjenja pojedinih pozicija. Povećanje nastaje na poziciji „*Ostali rashodi za zaposlene*“ s koje se plaća regres za godišnji odmor, dar djeci i božićnice, zatim na poziciji „*Naknade za prijevoz zaposlenih*“, poziciji „*Objave natječaja*“, poziciji „*Materijal i dijelovi za tekuće održavanje*“ te poziciji „*Zatezne kamate*“. Ukupno povećanja iznose 10.565,00 eura.

Smanjenje nastaje na pozicijama „*Doprinosi na plaće*“, „*Sitni inventar i autogume*“ i „*Intelektualne usluge*“. Ukupno smanjenje iznosi 25.400,00 eura.

**3.1.2. Aktivnost 1021 A100002 Ostvarivanje prava po posebnim propisima**

Sredstva za financiranje ovog projekta povećavaju se za 5.400,00 eura, te sada iznose 13.546,00 eura.

Povećanje nastaje na poziciji „*Prijevoz pokojnika*“ s koje se plaća prijevoz umrle osobe do odjela za patologiju i nazad, zatim na poziciji pod nazivom „*Prijevoz i ukop nepoznate osobe*“ s koje se plaćaju troškovi ukopa nepoznatih osoba preminulih ili smrtno stradalih na području nadležnosti Grada Novske i poziciji „*Sufinanciranje grobnog mjesta hrvatskim braniteljima“* s koje se plaća 50% troška grobnog mjesta na kome je ukopan preminuli hrvatski branitelj. Ovim povećanjem se osiguravaju potrebna sredstva do kraja tekuća godine.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ovog projekta smanjuju se za 41.300,00 eura te sada iznose 178.500,00 eura. Smanjenje je rezultat povećanja i smanjenja pojedinih pozicija.

Smanjenje u iznosu od 50.000,00 eura nastaje na poziciji „*Režijski troškovi*“. Ova je pozicija bila planirana u velikom iznosu na početku godine jer su najavljivane cijene energenata bile puno više od stvarnih cijena tokom godine (mjere vlade su znatno snizile trošak režija).

Povećanje u ukupnom iznosu od 3.900,00 eura nastaje na pozicijama s kojih se plaćaju komunalne usluge i na poziciji „*Wi-fi promet*“ s koje se plaća Internet promet na javnim pristupnim točkama u gradu Novska.

**3.2.2. Kapitalni projekt 1022 K100002 Razvoj infrastrukture širokopojasnog interneta**

Sredstva za financiranje ovog projekta brišu se u cijelosti. Kroz ovaj projekt se željelo sufinancirati širokopojasni internet u tzv. Bijelim zonama (zone s malo korisnika u kojima teleoperateri ne vide komercijalni interes). No, budući da niti jedan teleoperter nije iskazao interes za ovaj projekt, on se gasi u cijelosti.

**3.2.3. Tekući projekt 1022 T100001 Legalizacija objekata u vlasništvu grada**

Budući da u tekućoj godini neće biti troška vezanog uz legalizaciju objekata u vlasništvu grada, **s**redstva za financiranje ovog projekta brišu se u cijelosti.

**3.2.4. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta povećavaju se za iznos od 4.051,00 eura, te sada iznose 26.014,00 eura.

Povećanje nastaje na poziciji pod nazivom „*Premije osiguranja*“ kao posljedica dodatka ugovora za osiguranje objekata u vlasništvu grada, kojim se sad osigurava i Hotel Knopp koji do sad nije bio predmetom osiguranja (osiguranje je pokrivao izvođač radova dok su radovi bili u tijeku, završno s uspješno obavljenim tehničkim pregledom). Povećanje nastaje i na poziciji „*Kasko osiguranje za vatrogasnu cisternu*“ (cisterna iz robnih rezervi na korištenju u JVP Novska) te na poziciji „*Usluge tekućeg i investicijskog održavanja prijevoznih sredstava*“. Ovim povećanjem se osiguravaju potrebna sredstva do kraja tekuće godine.

**3.2.5. Tekući projekt 1022 T100003 Otkup zemljišta**

Sredstva za financiranje ovog projekta smanjuju se za iznos od 80.000,00 eura te sada iznose 119.900,00 eura. Ovim sredstvima je plaćen otkup suvlasničkog dijela Hrvatskog telekoma u zgradi stare pošte u iznosu od 60.800,00 eura i planira se otkup zemljišta u Bročicama potrebnog za proširenje područne škole u iznosu od 59.100,00 eura.

**3.2.6. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta smanjuju se za iznos od 16.850,00 eura te sada iznose 147.402,00 eura.

Smanjenje nastaje na poziciji pod nazivom „*Uređenje hodnika u zgradi GV – zamjena stolarije*“. Budući da naručeni prozori neće biti isporučeni i ugrađeni u tekućoj godini, dolazi do ovog smanjenja plana. Isporuka se očekuje početkom 2025. godine.

**3.2.7. Tekući projekt 1022 T100005 Održavanje stanova u vlasništvu grada**

Sredstva za financiranje ovog projekta povećavaju se za iznos od 200,00 eura te sada iznose 29.153,00 eura. Povećanje nastaje na poziciji „*Troškovi zajedničke pričuve*“ i povećanjem se osiguravaju potrebna sredstva za ovaj trošak do kraja tekuće godine.

**3.2.8. Tekući projekt 1022 T100006 Održavanje sportskih objekata**

Sredstva za financiranje ovog projekta povećavaju se za iznos od 5.000,00 eura te sada iznose 715.700,00 eura. Ovo povećanje je rezultat povećanja pozicije „*Održavanje objekata – komunalne usluge*“ i pozicije „*Režije sportskih objekata*“ te smanjenja na poziciji „Održavanje objekata“ i poziciji „Sredstva za čišćenje i ostali materijal“. Zahtjev za ovim promjenama dostavlja Zajednica sportskih udruga koja upravlja objektima.

**3.2.9. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta smanjuju se za iznos od 40.847,00 eura te sada iznose 703.635,00 eura. Smanjenje je rezultat povećanja i smanjenja pojedinih pozicija, ukidanja pojedinih pozicija te otvaranja novih pozicija.

Povećanje nastaje na poziciji *„Rekonstrukcija kotlovnice INA*“ u iznosu od 1.056,00 eura te ona sad iznosi 6.056,00,00 eura. Ovim sredstvima je plaćen stručni nadzor kod rekonstrukcije kotlovnice đačkog doma.

Smanjenje nastaje na poziciji *„Održavanje zgrade INA-e*“ u iznosu od 4.500,00 eura te ona sad iznosi 1.010,00 eura. Planirana sredstva će se utrošiti na sitne popravke u zgradi.

Smanjenje nastaje i na poziciji *„Borovac – zgrada iza društvenog doma*“ u iznosu od 4.100,00 eura te ona sad iznosi 1.900,00 eura. Planirana sredstva su utrošena na materijal za obnovu poda u objektu.

Pozicija *„Uređenje okoliša dom Brestača*“ se smanjuje u iznosu od 60.000,00 eura te ona sad iznosi 10.000,00 eura. Planirana sredstva će se utrošiti na početne radove na uređenju okoliša, koje će se nastaviti u 2025. godini.

Smanjenje nastaje i na poziciji *„Dom Bročice – dodatno ulaganje*“ u iznosu od 5.400,00 eura te ona sad iznosi 149.307,00 eura. Planiranim sredstvima su plaćeni radovi do sad izvedeni na obnovi dvorišnog dijela doma.

Kroz novoplaniranu poziciju pod nazivom „*Izrada energetskog certifikata za gradsku knjižnicu*“ planiran u iznosu od 8.750,00 eura će se platiti trošak izrade novog energetskog certifikata jer je rok važnosti postojećem istekao.

Kroz novoplaniranu poziciju pod nazivom „*Izrada gl. projekta uređenja skloništa na Trgu G. Szabe 7*“ planiranu u iznosu od 9.525,00 eura će se platiti trošak izrade glavnog projekta temeljem koga će se obnoviti sklonište u zgradi na Trgu Gjure Szabe 7.

Isto tako kroz novoplaniranu poziciju pod nazivom „*Izrada gl. projekta sanacije krova gr. knjižnice“* planiranu u iznosu od 27.900,00 eura, će se platiti trošak izrade glavnog projekta temeljem koga će se obnoviti krov na zgradi gradske knjižnice (krov propušta na više mjesta) i izgraditi sunčana elektrana na krovu knjižnice.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno-tehničke dokumentacije**

Sredstva za financiranje ovog projekta smanjuju se za iznos od 3.018,00 eura i sada iznose 76.335,00 eura.

Smanjenje se iskazuje kroz pozicije pod nazivom „*Energetski certifikati“ i „Sustav tehničke zaštite – vrtić Gita“,* jer na ovim pozicijama neće biti realizacije u 2024. godini.

**3.3.2. Kapitalni projekt 1023 K100002 Klaster kulture na temeljima kulturne baštine pov. jezgre Grada Novske**

Sredstva za financiranje ovog projekta smanjuju se za iznos od 521.202,00 eura i sada iznose 1.648.712,00 eura.

Smanjenje je rezultat usklađenja niza pozicija sa stvarnom realizacijom na izgradnji ovog objekta. Radovi na izgradnji su završeni u cijelosti. U trenutku pisanja ovog izvješća u tijeku je postupak opremanja objekta te se njegovo puštanje u rad očekuje u prvom tromjesečju 2025. godine.

**3.3.3. Kapitalni projekt 1023 K100014 Akcelerator ruralnog turizma**

Sredstva za financiranje ovog projekta ukidaju se u cijelosti jer u tekućoj godini neće biti realizacije na provedbi ovog projekta. Realizacija projekta je planirana u 2025. i 2026. godini.

**3.3.4. Kapitalni projekt 1023 K100015 Dogradnja i opremanje Centra za starije osobe Novska**

Sredstva za financiranje ovog projekta smanjuju se za iznos od 158.493,00 eura i sada iznose 3.512.700,00 eura.

Radovi na izgradnji objekta su započeti i ovim smanjenjem se vrši usklađenje s terminskim planom i očekivanim troškom u tekućoj godini. Radovi se nastavljaju i u slijedećoj godini, a završetak gradnje i puštanje u rad se očekuje u prvoj polovici 2026. godine.

**3.3.5. Kapitalni projekt 1023 K100016 Izgradnja dječjeg vrtića u Novskoj**

Sredstva za financiranje ovog projekta smanjuju se za iznos od 4.318.006,00 eura i sada iznose 73.720,00 eura.

U trenutku pisanja ovog izvješća u tijeku je postupak javne nabave za izbor izvođača radova na izgradnji te je iz tog razloga bio planiran iznos troška u cijelosti. Budući da je u 2024. godini plaćena izrada projektne dokumentacije i neće biti troška na izgradnji, smanjenjem se vrši usklađenje sa stvarnom realizacijom.

**3.3.6. Kapitalni projekt 1023 K100017 Centar cjeloživotnog obrazovanja**

Sredstva za financiranje ovog projekta smanjuju se za iznos od 3.704.504,00 eura i sada iznose 1.773.776,00 eura.

I na ovom objektu radovi na izgradnji su započeti i ovim smanjenjem se vrši usklađenje s terminskim planom i očekivanim troškom u 2024. godini. Iznos je bio planiran u ukupnom iznosu kako bi se mogao provesti postupak javne nabave radova. Izgradnja se nastavlja i u idućoj godini te se završetak i puštanje u rad planira početkom 2026. godine.

**3.3.7. Kapitalni projekt 1023 K100020 Energetska obnova zgrada u vlasništvu grada**

Sredstva za financiranje ovog projekta ukidaju se u cijelosti u iznosu od 933.000,00 eura, jer ovaj projekt nije prošao na javnom pozivu za sufinanciranje. Projektna dokumentacija za energetsku obnovu je izrađena i objekt će se prijaviti na poziv za sufinanciranje koji se očekuje u nadolazećem razdoblju.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100001 Održavanje javnih površina**

Sredstva za financiranje ove aktivnosti povećavaju se za iznos od 50.000,00 eura i sada iznose 723.000,00 eura.

Povećanjem se osiguravaju sredstva nužna za redovno održavanje javnih površina do kraja tekuće godine. Povećanje je nužno, jer su prvotno planirana sredstva već gotovo u cijelosti utrošena.

**3.4.2. Aktivnost 1024 A100002 Održavanje nerazvrstanih cesta**

Sredstva za financiranje ove aktivnosti povećavaju se za iznos od 125.000,00 eura i sada iznose 561.000,00 eura.

Povećanje nastaje kao posljedica povećanih zahtjeva za asfaltiranjem kroz pojačano održavanje, što i znatno podiže troškove. Isto tako povećanje je prouzročeno i prebacivanjem sredstava planiranih kroz zasebne pozicije u ovu aktivnost (Zagorska ulica u Novoj Subockoj, put prema groblju u Jazavici). Povećanjem se osiguravaju sredstva nužna za pokriće troška u tekućoj godini.

**3.4.3. Aktivnost 1024 A100003 Održavanje javne rasvjete**

Sredstva za financiranje ove aktivnosti povećavaju se za iznos od 10.000,00 eura i sada iznose 85.000,00 eura.

Kao i kod javnih površina i ovim povećanjem se osiguravaju sredstva nužna za redovno održavanje javne rasvjete do kraja tekuće godine. I ovdje su prvotno planirana sredstva već gotovo u cijelosti utrošena, te se nameće potreba za osiguranjem dodatnih sredstava.

**3.4.4. Aktivnost 1024 A100004 Zimska služba**

Sredstva za financiranje ove aktivnosti povećavaju se za iznos od 10.000,00 eura i sada iznose 37.000,00 eura.

Budući da su prvotno planirana sredstva gotovo u cijelosti utrošena u zimskom periodu početkom godine, potrebno je osigurati dodatna sredstva kako bi u slučaju potrebe do kraja tekuće godine zimska služba mogla odraditi zadatke.

**3.4.5. Aktivnost 1024 A100005 Potrošnja električne energije za javnu rasvjetu**

Sredstva za financiranje ove aktivnosti smanjuju se za iznos od 25.000,00 eura i sada iznose 125.000,00 eura.

I za ovu aktivnost su planirana veća sredstva jer se očekivala veća cijena električne energije. Ovim smanjenjem se vrši usklađenje s očekivanim troškom do kraja tekuće godine.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100001 Izrada projektno-tehničke dokumentacije za projekte komunalne infrastrukture**

Sredstva za financiranje ovog projekta povećavaju se za iznos od 4.000,00 eura i sada iznose 23.964,00 eura.

Povećanje nastaje na poziciji „*Izrada projektne dokumentacije*“ jer prvotno planirana sredstva nisu dostatna. S ove pozicije se plaća izrada projektne dokumentacije koja nije planirana kroz pojedine projekte, a potreba za njenom izradom ne može čekati izmjene plana proračuna i otvaranje novog projekta.

**3.5.2. Kapitalni projekt 1025 K100002 Prometnica i parkiralište Trg dr. Franje Tuđmana u Novskoj - tržnica**

Sredstva za financiranje ovog projekta ukidaju se u cijelosti jer u tekućoj godini neće biti troška u ovom projektu. Projekt se nastavlja u 2025. godini.

**3.5.3. Kapitalni projekt 1025 K100003 Poduzetnička zona Novska**

Sredstva za financiranje ovog projekta smanjuju se za iznos od 1.044.230,00 eura i sada iznose 748.905,00 eura.

Budući da u tekućoj godini neće biti troška na produženju glavne prometnice u Poduzetničkoj zoni Novska, kao ni na izgradnji prateće infrastrukture, ovim smanjenjem vrši se usklađenje s očekivanom realizacijom. U tijeku je postupak javne nabave za izvođača radova, te je bila uložena žalba na odluku o odabiru najpovoljnijeg izvođača. Postupak rješavanja žalbe je trajao duže od dva mjeseca. Žalba je usvojena i sad slijedi donošenje nove odluke i sklapanje ugovora s izvođačem koji se žalio.

**3.5.4. Kapitalni projekt 1025 K100004 Mrtvačnica u Voćarici**

Sredstva za financiranje ovog projekta smanjuju se za iznos od 609.685,00 eura i sada iznose 14.065,00 eura.

Smanjenjem se vrši usklađenje s očekivanom realizacijom u tekućoj godini. Preostali iznos je trošak izrade projektne dokumentacije temeljem koje će se graditi pristupna cesta i parkiralište kod groblja u Voćarici. Ishođene su građevinske dozvole i slijedi postupak javne nabave za izbor izvođača radova, koji se planira pokrenuti još u ovoj godini.

**3.5.5. Kapitalni projekt 1025 K100006 Aglomeracija**

Sredstva za financiranje ovog projekta smanjuju se za iznos od 195.238,00 eura i sada iznose 67.762,00 eura.

Smanjenjem se vrši usklađenje s očekivanom realizacijom u tekućoj godini. Grad Novska sufinancira radove na izgradnji aglomeracije, a nositelj investicije je gradska tvrtka Vodovod Novska d.o.o. (sada Moslavina d.o.o. kojoj je vodovod Novska pristupio temeljem odluke vlade). Sredstva se planiraju temeljem plana koji dostavlja Vodovod Novska.

**3.5.6. Kapitalni projekt 1025 K100007 Nogostup Brestača – Nova Subocka**

Sredstva za financiranje ovog projekta ukidaju se u cijelosti jer se radovi na održavanju ovog nogostupa neće provoditi u tekućoj godini.

Izgradnja novog nogostupa u naseljima Brestača i Nova subocka je planirana u 2025. i 2026. godini.

**3.5.7. Kapitalni projekt 1025 K100008 Nogostup Novska – Bročice**

Sredstva za financiranje ovog projekta se smanjuju za iznos od 59.174,00 eura te sada iznose 331.836,00 eura. Ovim smanjenjem se vrši usklađenje sa stvarnom realizacijom. Izgradnja nogostupa je završena u cijelosti i ishođena je Uporabna dozvola.

**3.5.8. Kapitalni projekt 1025 K100009 Kanalizacija Brestača – Nova Subocka**

Sredstva za financiranje ovog projekta ukidaju se u cijelosti jer u tekućoj godini neće biti troška. Sredstva su bila planirana za trošak izrade kućnih priključaka na sustav kanalizacije, no budući da su sva kućanstva već priključena u prethodnim godinama, nije bilo troška po ovoj osnovi u tekućoj godini.

**3.5.9. Kapitalni projekt 1025 K100019 Solarna elektrana u poduzetničkoj zoni**

Sredstva za financiranje ovog projekta ukidaju se u cijelosti jer u tekućoj godini nije bilo troška na ovom projektu i neće ga biti do kraja godine. Projekt je predan Hrvatskoj elektroprivredi na daljnje vođenje i upravljanje i time obveze Grada Novske na realizaciji ovog projekta prestaju.

**3.5.10. Kapitalni projekt 1025 K100021 Uređenje dječjih igrališta**

Sredstva za financiranje ovog projekta se smanjuju za iznos od 18.000,00 eura te sada iznose 85.000,00 eura. Ovim sredstvima će se platiti asfaltiranje pomoćnog igrališta u Starom Grabovcu, koje se nalazi uz svlačionice na nogometnom igralištu u iznosu od 20.000,00 eura, a preostali iznos je predviđen za detaljno preuređenje dječjeg igrališta na Trgu Gjure Szabe u Novskoj.

**3.5.11. Kapitalni projekt 1025 K100024 Izgradnja ceste Radnička ulica u Novskoj – D47**

Sredstva za financiranje ovog projekta smanjuju se za iznos od 7.553,00 eura i sada iznose 4.875,00 eura.

Ovim sredstvima je plaćena obračunska situacija na izradi projektne dokumentacije prispjela u 2024. godini. Projekt se prenosi u 2025. godinu, kada se očekuje i ishođenje građevinske dozvole za isti.

**3.5.12. Kapitalni projekt 1025 K100026 Izgradnja prometnice od pristupne ceste Srednje škole Novska do Hercegovačke ulice u Novskoj**

Sredstva za financiranje ovog projekta smanjuju se za iznos od 41.790,00 eura i sada iznose 328.835,00 eura. Smanjenjem se vrši usklađenje s očekivanom realizacijom u tekućoj godini.

Radovi na izgradnji prometnice su u poodmakloj fazi i do kraja tekuće godine će biti pred asfaltiranjem. Asfaltiranje se planira početkom 2025. godine, ovisno o vremenskim prilikama, u siječnju ili veljači.

**3.5.13. Kapitalni projekt 1025 K100027 Prometnica zagrebačka ul. – Mihanovićeva ul. u Novskoj**

Sredstva za financiranje ovog projekta ukidaju se u cijelosti jer u tekućoj godini nije bilo troška na ovom projektu i neće ga biti do kraja godine. Radi se o projektnoj dokumentaciji koja je u izradi. Projektiranje se nastavlja u 2025. godini.

**3.5.14. Kapitalni projekt 1025 K100033 Proširenje vodovodne mreže**

Sredstva za financiranje ovog projekta ukidaju se u cijelosti jer u tekućoj godini nije bilo troška na ovom projektu i neće ga biti do kraja godine.

U tekućoj godini nije bilo potrebe za izvanrednim radovima na proširenju vodovodne mreže, pa ta se ovaj projekt ukida.

**3.5.15. Kapitalni projekt 1025 K100037 Izgradnja fotoelektrane za UPOV Subocka**

Sredstva za financiranje ovog projekta ukidaju se u cijelosti jer u tekućoj godini nije bilo troška na ovom projektu i neće ga biti do kraja godine.

Nositelj projekta je bila gradska tvrtka Vodovod Novska d.o.o.. No budući da se nisu stekli prethodni uvjeti za realizaciju ovog projekta (prethodna mišljenja, studije i sl.), projekt se gasi.

**3.5.16. Kapitalni projekt 1025 K100038 Aglomeracija Rajić-Borovac**

Sredstva za financiranje ovog projekta povećavaju se za iznos od 16.300,00 EUR i sada iznose 96.130,00 EUR. Povećanjem se vrši usklađenje s očekivanom realizacijom u tekućoj godini.

Nositelj projekta je bila gradska tvrtka Vodovod Novska d.o.o. (sada Moslavina d.o.o.), te se sredstva planiraju temeljem potreba koje ta tvrtka iskaže.

**3.5.17. Kapitalni projekt 1025 K100041 Arhitektonsko – urbanistički natječaj Trg dr. Franje Tuđmana**

Sredstva za financiranje ovog projekta ukidaju se u cijelosti jer u tekućoj godini nije bilo troška na ovom projektu i neće ga biti do kraja godine.

Kroz ovaj projekt se planira preurediti Trg dr. Franje Tuđmana u Novskoj. Budući da se radi o samom centru grada, nužno je provesti arhitektonsko urbanistički natječaj kroz koji će se izabrati izrađivača glavnog i izvedbenog projekta.

Projekt je planiran i u 2025. godini te se tada planira pokrenuti aktivnosti na realizaciji ovog projekta.

**3.5.18. Kapitalni projekt 1025 K100043 Punionica za električne automobile**

Sredstva za financiranje ovog projekta ukidaju se u cijelosti jer u tekućoj godini nije bilo troška na ovom projektu i neće ga biti do kraja godine.

Kroz ovaj projekt se planira izgraditi punionicu za automobile na parkiralištu iza đačkog doma. Projektna dokumentacija je izrađena i čeka se javni poziv za sufinanciranje izgradnje.

**3.5.19. Kapitalni projekt 1025 K100045 Obnova lokalnih prometnica**

Sredstva za financiranje ovog projekta smanjuju se za iznos od 20.000,00 eura jer su dvije prometnice (Zagorska ulica u N. Subockoj i put prema groblju u Jazavici) prebačene u Program održavanja kom. Infrastrukture, konkretno održavanje nerazvrstanih cesta. Preostali iznos od 30.000,00 eura će se utrošiti na asfaltiranje pristupnog puta prema groblju u Brestači.

**3.5.20. Kapitalni projekt 1025 K100046 Rekonstrukcija nerazvrstane ceste D47 - Kričke**

Sredstva za financiranje ovog projekta smanjuju se za iznos od 2.000.000,00 eura i sada iznose 40.188,00 eura. Ovim preostalim sredstvima je plaćena izrada projektne dokumentacije nužne za obnovu prometnice. Realizacije na izgradnji neće biti u tekućoj godini, pa se plan usklađuje s dosadašnjom realizacijom.

**3.6. Program 1026 ZAŠTITA OKOLIŠA**

**3.6.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ovog projekta smanjuju se za iznos od 19.243,00 eura te sada iznose 83.351,00 eura.

Smanjenjem se plan troška nabave spremnika za odvojeno prikupljanje otpada poravnava s realizacijom, a sredstva planirana za izobrazno-edukativne aktivnosti se ukidaju u cijelosti jer neće biti realizacije u tekućoj godini.

**3.6.2. Kapitalni projekt 1026 K100001 Sanacija deponije Kurjakana**

Sredstva za financiranje ovog projekta smanjuju se za iznos od 20.549,00 eura, te sada iznose 35.630,00 eura.

Smanjenjem se plan troška za izradu projektne dokumentacije i pratećih geodetskih radova nužnih za proširenje odlagališta, usklađuje s realizacijom u tekućoj godini. Izrada projektne dokumentacije se nastavlja u 2025. godini.

**3.7. Program 1027 ZAŠTITA, OČUVANJE I UNAPREĐENJE ZDRAVLJA**

**3.7.1. Aktivnost 1027 A100001 Sanitarna zaštita**

Sredstva za financiranje ovog projekta povećavaju se za iznos od 368,00 eura te sada iznose 49.314,00 eura.

Povećanjem se plan utroška sredstava za trošak deratizacije usklađuje sa stvarnim troškom.

**3.7.2. Aktivnost 1027 A100002 Veterinarske usluge**

Sredstva za financiranje ovog projekta povećavaju se za iznos od 1.680,00 eura te sada iznose 4.999,00 eura.

Povećanjem se plan utroška sredstava za trošak sufinanciranja ispitivanja uzoraka mesa na trihinelu usklađuje s očekivanim troškom.

**3.8. Program 1028 PROSTORNO UREĐENJE I UNAPREĐENJE STANOVANJA**

**3.8.1. Tekući projekt 1028 T100001 Geografsko informacijski sustav**

Sredstva za financiranje ovog projekta ukidaju se u cijelosti jer u tekućoj godini neće biti troška po ovoj osnovi. Radi se o sredstvima kojima su prethodnim godinama plaćalo trošak održavanja gradskog GIS-a. Budući da je izrađen novi GIS Grada Novske, te je kroz trošak izrade namiren i trošak održavanja u 2024. godini, nestaje potreba za rezervacijom sredstava.

**3.8.2. Tekući projekt 1028 T100002 Prostorno – planska dokumentacija**

Sredstva za financiranje ovog projekta smanjuju se za iznos od 34.089,00 eura, te sada iznose 89.600,00 eura.

Smanjenje nastaje na poziciji „Strategija zelene urbane opreme“ koju se usklađuje sa stvarnim troškom u 2024. godini i poziciji „Izmjene UPU – ePlanovi“ koja neće ići u realizaciju u tekućoj godini, već se prenosi u 2025. godinu.

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.9.1. Aktivnost 1029 A100002 Sufinanciranje rada VZG**

Sredstva za financiranje ove aktivnosti povećavaju se za iznos od 3.430,00 eura te sada iznose 68.730,00 eura.

Povećanje nastaje na poziciji s koje se plaćaju anuiteti za kupljena vozila i ovim povećanjem se plan usklađuje s realizacijom. Zadnja kupljena vozila su otplaćena u tekućoj godini i u 2025. godini više nema tog troška.

**3.9.2. Aktivnost 1029 A100004 Civilna zaštita**

Sredstva za financiranje ove aktivnosti povećavaju se za iznos od 50,00 eura te sada iznose 2.050,00 eura.

Povećanjem se vrši usklađenje plana s realizacijom u tekućoj godini.

**3.9.3. Tekući projekt 1029 T100001 Sanacija klizišta**

Sredstva za financiranje ovog projekta smanjuju se za iznos od 301.000,00 eura te sada iznose 99.423,00 eura.

Smanjenjem se vrši usklađenje plana sa stvarnom realizacijom u 2024. godini. Početkom godine planirana je sanacija dva klizišta, no provedena je sanacija samo jednog, pa je iz tog razloga i došlo do ovako velikog smanjenja. Sanaciju drugog klizišta se planira provesti u 2025. godini.

**3.9.4. Tekući projekt 1029 T100002 Tekući projekti zaštite i spašavanja**

Sredstva za financiranje ovog projekta smanjuju se za iznos od 27.892,00 eura te sada iznose 144.605,00 eura.

Smanjenje se očituje kroz ukidanje pozicije s koje se planiralo sufinancirati uspostavu Županijskog vatrogasnog obavještajnog centra jer taj centar nije išao u osnivanje, te usklađenje pozicije s koje je plaćena šteta građanima prouzročena nevremenom u 2023. godini. Ova pozicija je bila planirana u većem iznosu od stvarno realiziranog, pa se sada plan usklađuje s realizacijom.

**Glava 00302 JAVNA VATROGASNA POSTROJBA GRADA NOVSKE**

Tablica2.

VI izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s VI izmjenama i dopunama proračuna za 2024.** | **Iznos povećanja ili smanjenja**  **%** |
| 1 | 1029 | Organiziranje i provođenje zaštite i spašavanja | 1.003.310,00 | 1.072.230,00 | 6,87 |
|  |  | **Ukupno:** | **1.003.310,00** | **1.072.230,00** | **6,87** |

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.9.1. Aktivnost 1029 T100001 Organiziranje i provođenje zaštite i spašavanja**

Sredstva za financiranje ove aktivnosti povećavaju se za iznos od 68.920,00 eura te sada iznose 1.072.230,00 eura.

Povećanje je najvećim dijelom rezultat otvaranja dvije nove pozicije, jedne pod nazivom „*Tehničko vatrogasno vozilo*“ u iznosu od 26.100,00 eura i druge pod nazivom „*Plaće (Bruto) – sredstva od HVZ*“ u iznosu od 32.000,00 eura te povećanja na poziciji „*Oprema za održavanje i zaštitu*“ u iznosu od 21. 900,00 eura.

Namjera je kupiti Tehničko vatrogasno vozilo koje je potrebno Javnoj vatrogasnoj postrojbi, koje je pronađeno na tržištu i potrebno je za njega osigurati sredstva.

Isto tako potrebno je Javnoj vatrogasnoj postrojbi transferirati sredstva koja je na račun Grada Novske uplatila Hrvatska vatrogasna zajednica na ime troška plaća za vatrogasce koji su bili na dislokaciji u Trogiru u ljetnim mjesecima.

Preostale izmjene su sitna usklađivanja po pojedinim pozicijama a prema očekivanom trošku do kraja godine.

Ovim izmjenama se osiguravaju sredstva potrebna za rad postrojbe do kraja tekuće godine.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Ostvareni rashodi se smanjuju za 0,43 %, odnosno za 11.332,00 eura u odnosu na planirane rashode u 2024. godini.

**4.1. Program 1030 PODRŠKA GOSPODARSTVU I ODRŽIVOM RAZVOJU**

Planirana sredstva za ovaj Program se smanjuju za 3,74 %, odnosno za 6.300,00 eura zbog usklađivanja svih materijalnih prava zaposlenih do kraja 2024. godine kao i ostalih rashoda. Do kraja 2024. godine se neće realizirati troškovi službenih putovanja osoba izvan radnog odnosa (poput putovanja članova Povjerenstva za zakup i prodaju državnog poljoprivrednog zemljišta na edukacije vezane za raspolaganje DPZ) niti će biti nastupa na sajmovima. Sve se usklađuje s već pokrenutim aktivnostima ili onima koje su realizirane.

**4.2. Program 1031 GOSPODARSTVO**

Planirana sredstva za ovaj Program se smanjuju za iznos od 11.986,00 (0,65 %).

U tekućem projektu T100001 Program poticanja malog i srednjeg poduzetništva dogodilo se povećanje u iznosu od 29.014,00 eura jer su dodatno prikazani rashodi za odobravanje troška zakupa prostora u vlasništvu Grada Novske prema gradskim tvrtkama (Novokom i RPN) kao i odobravanja troška zakupa gradskih prostora prema poduzetnicima u obliku 30% manje zakupnine koja se smatra de minimis potporom prema istim tim poduzetnicima, a sve u skladu s Programom poticanja razvoja malog i srednjeg poduzetništva.

U tekućim projektima T100002 i T100003 se uskladilo prema zaprimljenim prijavama poduzetnika na raspisani Javni poziv za malo i srednje poduzetništvo (za početnike).

**4.3. Program 1033 POTICANJE RADA POTPORNE INSTITUCIJE**

U ovom Programu je evidentiran rashod u obliku oslobođenja plaćanja zakupa gradskog prostora koji koristi gradska ustanova Razvojna agencija NORA u iznosu 1.646,00 eura.

**4.4. Program 1034 POTICANJE RAZVOJA TURIZMA**

Planirani iznos se povećava za 5.308,00 eura na način da se izmijenjene stavke usklađuju s potrebama do kraja 2024. godine.

Također je evidentiran rashod u obliku oslobođenja plaćanja zakupa gradskog prostora koji koristi Turistička zajednica Grada Novske u iznosu 633,00 eura.